Παναθηναϊκός (ποδόσφαιρο ερασιτεχνών)

Ο Παναθηναϊκός Αθλητικός Όμιλος διατηρεί από τα μέσα της δεκαετίας του '50 ποδοσφαιρικά τμήματα ερασιτεχνών και της υποδομής νέων, τα οποία από το 1981 διαχειρίζεται η ΠΑΕ Παναθηναϊκός. Επιπλέον, εκτός της συνεργασίας μέσω του δικτύου Σχολές Ποδοσφαίρου ΠΑΟ με 40 ομόλογες ακαδημίες στην Ελλάδα, ο σύλλογος διατηρεί τέσσερις σχολές εκτός χώρας και συγκεκριμένα σε Κύπρο (Λεμεσός), ΗΠΑ (Σεντ Λούις, Δυτικό Κεντάκι) και Νότιο Αφρική (Γιοχάνεσμπουργκ), ενώ αντίστοιχες υπήρξαν παλαιότερα στις Αυστραλία, Γερμανία και Πολωνία.

Ιστορία

Προπολεμικά 
 

Το διάστημα 1928 με 1931 ο προπονητής της α΄ ομάδας Γιόζεφ Κιούνσλερ επιχείρησε να ανανεώσει την ομάδα του Παναθηναϊκού, προωθώντας ταλαντούχους νεαρούς αθλητές από τη β΄ ομάδα του συλλόγου. Σύμφωνα με την εφημερίδα της εποχής Αθλητισμός, "διεκδικεί την τιμή να ονομάζεται ιδρυτής του συστήματος των τσικό στα ποδοσφαιρικά σωματεία του κέντρου. Το ελληνικό ποδόσφαιρο, ο Παναθηναϊκός, πολλοί σημερινοί άσσοι του τελευταίου που φόρεσαν την στολή της εθνικής ομάδας, χρωστούν την εξέλιξή τους σε αυτόν τον άνθρωπο".

1955-1960 

Στα μέσα της δεκαετίας του '50 οι Αντώνης Μηγιάκης, Οδυσσέας Τσούτσος και Νίκος Σίμος οργάνωσαν τα τμήματα υποδομής του ποδοσφαιρικού τμήματος του Παναθηναϊκού και δημιούργησαν αξιόλογη ερασιτεχνική ομάδα. Προπονητές της διετέλεσαν αργότερα οι τεχνικοί του ανδρικού τμήματος Χάρι Γκέιμ και Σβέτισλαβ Γκλίσοβιτς. Έως τα τέλη της δεκαετίας του '60, οι αγώνες των ερασιτεχνών διεξάγονταν πριν την έναρξη των αντίστοιχων για το πρωτάθλημα Ελλάδας σε επίπεδο ανδρών, οπότε τους νεαρούς αθλητές είχαν την ευκαιρία να παρακολουθήσουν οι φίλοι του συλλόγου.

1961-1980 
Από το 1956 έως το 2000 έφορος των τμημάτων υποδομής υπήρξε ο Χάρης Παπασταύρου και καταλυτική ήταν η συμβολή του Βαγγέλη Πανάκη, ο οποίος ανέλαβε προπονητής τα διαστήματα 1967-69, 1971-74 και 1981-85 και οργάνωσε τα τμήματα παίδων και τζούνιορ. Αξιόλογη συνεισφορά είχαν επίσης οι Ανδρέας Παπαεμμανουήλ, Δημήτρης Θεοφάνης, Νίκος Τζουνάκος και Γιάννης Μανωλάς. 
Από τις ακαδημίες ο Κώστας Αθανασόπουλος και ο Γιάννης Τομαράς συμμετείχαν στις αναμετρήσεις για το Κύπελλο Πρωταθλητριών του 1971 που ο Παναθηναϊκός έφτασε έως τον τελικό του Γουέμπλεϊ αλλά και στις αναμετρήσεις για το Διηπειρωτικό Κύπελλο του 1971.
Προερχόμενοι από τις ακαδημίες του συλλόγοι, οι Σπύρος Λιβαθηνός, Κώστας Αντωνίου, Ερμής Κοουρόπουλος προωθήθηκαν στα μέσα της δεκαετίας του '70 για την α΄ ομάδα, όπου διέγραψαν πολυχρονη σταδιοδρομία. Το 1980 ο Παναθηναϊκός κατέκτησε το διεθνές τουρνουά της Ίντερ.

1981-1990 
Μετά την ανάληψη της προεδρίας του Παναθηναϊκού από το Γιώργο Βαρδινογιάννη, προσελήφθη ως τεχνικός διευθυντής ο Άγγλος προπονητής Αλφ Ράμσεϊ για να σχεδιάσει την οργάνωση των ακαδημιών σε ευρωπαϊκά πρότυπα. Παράλληλα, τα τμήματα υποδομής απέκτησαν έδρα στο Αθλητικό Κέντρο Παιανίας. Κατά τη δεκαετία του 80, αξιόλογη υπήρξε η συνεισφορά του προπονητή Κώστα Τσάκου.

1991-2000 

Το 1993 ο Παναθηναϊκός κατέκτησε το Κύπελλο ΕΠΣ Αθηνών. Την επόμενη χρονιά αναδείχθηκε και πάλι Κυπελλούχος ΕΠΣ Αθηνών, ενώ παράλληλα κατέκτησε και το Κύπελλο ερασιτεχνών Ελλάδας. Το 1999 κατέκτησε το Διεθνές τουρνουά της Φρανκφούρτης.

Το 1998 η Εθνική Ελπίδων αγωνίστηκε στον τελικό του Ευρωπαϊκού πρωταθλήματος έχοντας στη σύνθεση 4 αθλητές που αναδείχθηκαν από την ομάδα νέων του Παναθηναϊκού (Γιάννης Γκούμας, Γιώργος Καραγκούνης, Γιώργος Αλεξόπουλος, Άγγελος Μπασινάς).

Κατά τη δεκαετία αυτή αναδείχθηκαν αθλητές που ακολούθησαν αξιόλογη σταδιοδρομία με κορυφαίους τους Γιώργο Καραγκούνη, Άγγελο Μπασινά, Γιάννη Γκούμα, Κώστα Χαλκιά που αναδείχθηκαν πρωταθλητές Ευρώπης το 2004 με την Εθνική, καθώς και άλλους διακεκριμένους διεθνείς παίκτες όπως οι Σωτήρης Κυργιάκος, Λάμπρος Χούτος, Αλέξανδρος Τζόρβας, Γιώργος Αλεξόπουλος, Στέφανος Κοτσόλης, Γιώργος Βακουφτσής.

2001-2010 

Το 2005 ο Παναθηναϊκός κατέκτησε το διεθνές τουρνουά Κόπα Άμστερνταμ, το οποίο διοργανώνει η ομάδα του Άγιαξ, απέναντι στις ομάδες των Μπαρτσελόνα, Άγιαξ, Ρέιντζερς, Άντερλεχτ, Σπάρτα Πράγας και Κρουζέιρο. Την ίδια χρονιά η ομάδα Κ-21 του Παναθηναϊκού κατέκτησε το Πρωτάθλημα Ελλάδος Κ-21. Το 2006 ο Σωτήρης Νίνης προωθήθηκε από τις ακαδημίες του Παναθηναϊκού στην πρώτη ομάδα σε ηλικία 16 ετών, ενώ το 2007 αγωνίστηκε με την Εθνική Ελλάδος Κ-19 στον τελικό του Ευρωπαϊκού πρωταθλήματος. Το 2009 η ομάδα Κ-18 κατέκτησε το Πρωτάθλημα Ελλάδος Κ-18. Το 2013 η ομάδα των εφήβων του Παναθηναϊκού συμμετείχε στο τελικό της διοργάνωσης Πούσκας Καπ.

Ο Παναθηναϊκός υπήρξε η πρώτη ομάδα στην Ελλάδα με ακαδημία στο εξωτερικό. Εκτός από τις 55 ακαδημίες με τις οποίες συνεργάζεται στην Ελλάδα, η ομάδα διατηρεί 6 ακαδημίες εκτός Ελλάδας στην Κύπρο, ΗΠΑ (Saint Louis), Αυστραλία, Καναδά, Ισραήλ και Αίγυπτο (υπό ίδρυση η σχολή στην Ν. Αφρική).

2011- 

Το 2012 η ομάδα Κ-20 κατέκτησε το Πρωτάθλημα Ελλάδος Κ-20 για 2η φορά στην ιστορία της. Το 2012 η Εθνική Ελλάδος Νέων αγωνίστηκε στον τελικό του Ευρωπαϊκού Πρωταθλήματος Νέων, έχοντας στο δυναμικό της 5 αθλητές της ομάδας νέων του Παναθηναϊκού (Καπίνο, Μαυρίας, Φουρλάνος, Τριανταφυλλόπουλος, Μαρινάκης). 

Το 2013 η ομάδα των εφήβων έφθασε ξανά στο τελικό του Πούσκας Καπ. Την ίδια χρόνια όλα τα τμήματα υποδομής απέκτησαν έδρα στο Αθλητικό Κέντρο Γιώργος Καλαφάτης, που αποτελεί το νέο προπονητικό κέντρο της ποδοσφαιρικής ομάδας.

Συμμετοχή σε διοργανώσεις

Πρωτάθλημα Κ-19 
Νέων έως το 2008, Κ-19 έως το 2010 και Κ-20 έως το 2018.

Πρωτάθλημα Κ-17 
Κ-18 την πρώτη αγωνιστική περίοδο διεξαγωγής του.

* ηττήθηκε από τον Πανιώνιο σε αγώνα κατάταξης για τη συμμετοχή στην τελική φάση (φάιναλ φορ).

Διακρίσεις 
 3 Πρωταθλήματα Ελλάδας Νέων (Κ-19): 2004–05, 2011–12, 2021–22
 1 Πρωτάθλημα Ελλάδας Κ-17: 2008–09
 1 Πρωτάθλημα Ελλάδας Κ-15: 2017–18
 1 Κύπελλο Ερασιτεχνών Ελλάδας: 1993–94
 2 Κύπελλα ΕΠΣ Αθηνών: 1992–93, 1993–94
 1 Πρωτάθλημα Ελλάδος ποδοσφαίρου σάλας παίδων: 1997–98

Διεθνή φιλικά τουρνουά
 1 Τουρνουά διοργάνωσης Ίντερ (Μιλάνο): 1980
 1 Τουρνουά Φρανκφούρτης: 1999
 1 Κόπα Άμστερνταμ: 2005 (κατά την πρώτη διεξαγωγή του)
 3 φορές φιναλίστ του Πούσκας Καπ: 2010, 2013, 2017.

Σύνθεση ομάδας Κ-19 
. 
Σε παρένθεση το έτος γέννησης.

.

Τεχνικό επιτελείο 
.

Υπεύθυνος του δικτύου Σχολές Ποδοσφαίρου Παναθηναϊκού μέσω του οποίου ο σύλλογος συνεργάζεται με άλλες ακαδημίες στην Ελλάδα και το εξωτερικό, είναι ο Σταμάτης Αργύρης.

Ποδοσφαιριστές της ακαδημίας στο τρέχον επαγγελματικό ρόστερ του συλλόγου 
Σε φθίνουσα ηλικιακή σειρά.
.

.

Κατά τη διάρκεια της καλοκαιρινής μεταγραφικής περιόδου του 2016, αποχώρησαν τέλος οι Τάσος Λαγός (μέσος, 1992), Αλέξανδρος Αναγνωστόπουλος (τερματοφύλακας, 1994), Βασίλης Αγγελόπουλος (μέσος, 1997) και Λάζαρος Λάμπρου (επιθετικός, 1997).

Δίκτυο σχολών 

Οι Σχολές Ποδοσφαίρου Παναθηναϊκού (Panathinaikos Soccer Schools) αποτελούν ένα δίκτυο σχολών ανά την Ελλάδα και τον κόσμο, οι οποίες συνεργάζονται με την ΠΑΕ Παναθηναϊκός. Επίσης, κάθε χρόνο διεξάγονται τα πασχαλινά τουρνουά «Green Youth Cup».

Υπάρχουν συνολικά πέντε σχολές ποδοσφαίρου στην Κύπρο, οι οποίες μετέχουν σε διοργανώσεις της Κυπριακής Ομοσπονδίας Ποδοσφαίρου. Συγκεκριμένα, μία σχολή λειτουργεί στη Λευκωσία (Eagles Sporting Club), δύο σχολές στη Λεμεσό (Ακαδημία Άκη Αγιομαμίτη, Πράσινες Ακαδημίες), μία σχολή στη Λάρνακα (Piacere Κούννας) και μια σχολή στην Ξυλοτύμπου (Ακαδημία Βόρκα Βασίλη). Δραστηριοποιούνται επίσης σχολές στις Ηνωμένες Πολιτείες Αμερικής, στην Αυστραλία, στην Αίγυπτο και στο Ισραήλ.

Οι ηλικίες των παιδιών που αθλούνται στις σχολές ποδοσφαίρου του Παναθηναϊκού ξεκινούν από το 5ο έτος. Υπάρχει επίσης πρόγραμμα με σκοπό την αγωνιστική αξιολόγηση των αθλητών.

Παραπομπές

Πηγές 
 Ακαδημία, ιστότοπος ΠΑΕ Παναθηναϊκός
 Σχολές Ποδοσφαίρου, ιστότοπος ΠΑΕ Παναθηναϊκός
 Σήφης Βοτζάκης (συνεργ. Βαγγέλης Μελέκογλου), 100 χρόνια Παναθηναϊκός • Η ιστορία 1908-2008, Εκδόσεις Α.Α Λιβάνη, Αθήνα 2008, ISBN 978-960-14-1875-9
 βάση δεδομένων, transfermarkt.gr .

Ακαδημιες